CELEX: 32018R0181
Language: sl
Date: 2017-10-18 00:00:00
Title: Delegirana uredba Komisije (EU) 2018/181 z dne 18. oktobra 2017 o spremembi Priloge IIIb k Uredbi Sveta (ES) št. 1236/2005 o trgovini z določenim blagom, ki bi se lahko uporabilo za izvršitev smrtne kazni, mučenje ali drugo okrutno, nečloveško ali poniževalno ravnanje ali kaznovanje

13.2.2018   
            
            
               SL
            
            
               Uradni list Evropske unije
            
            
               L 40/1
            
         DELEGIRANA UREDBA KOMISIJE (EU) 2018/181
   z dne 18. oktobra 2017
   o spremembi Priloge IIIb k Uredbi Sveta (ES) št. 1236/2005 o trgovini z določenim blagom, ki bi se lahko uporabilo za izvršitev smrtne kazni, mučenje ali drugo okrutno, nečloveško ali poniževalno ravnanje ali kaznovanje
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1236/2005 z dne 27. junija 2005 o trgovini z določenim blagom, ki bi se lahko uporabilo za izvršitev smrtne kazni, mučenje ali drugo okrutno, nečloveško ali poniževalno ravnanje ali kaznovanje (1), in zlasti člena 12 Uredbe,
   ob upoštevanju naslednjega:
   
               (1)
            
            
               Na podlagi členov 7b in 7e Uredbe (ES) št. 1236/2005 je potrebno dovoljenje za izvoz določenega blaga, ki bi se lahko uporabilo za izvršitev smrtne kazni, in za posredniške storitve ali tehnično pomoč v zvezi s tem blagom, ki je navedeno v Prilogi IIIa k navedeni uredbi.
            
         
               (2)
            
            
               Splošno izvozno dovoljenje Unije, ki je določeno v Prilogi IIIb k navedeni uredbi, se uporablja za izvoz v države, ki so odpravile smrtno kazen za vsa kazniva dejanja in to odpravo potrdile z mednarodno zavezo, če so izpolnjeni pogoji in zahteve za uporabo navedenega dovoljenja. V delu 2 je seznam zadevnih držav.
            
         
               (3)
            
            
               Kar zadeva države, ki niso članice Sveta Evrope, ta seznam vključuje države, ki so ne samo odpravile smrtno kazen za vsa kazniva dejanja, ampak tudi ratificirale drugi izbirni protokol k Mednarodnemu paktu o državljanskih in političnih pravicah brez pridržka.
            
         
               (4)
            
            
               Po ratifikaciji navedenega protokola brez pridržka Dominikanska republika, Sao Tome in Principe ter Togo izpolnjujejo pogoje za vključitev na navedeni seznam.
            
         
               (5)
            
            
               Uredbo (ES) št. 1236/2005 bi bilo zato treba ustrezno spremeniti.
            
         
               (6)
            
            
               Da se prepreči nepotrebno breme za izvoznike in pristojne organe, bi jim bilo treba čim prej dati na voljo splošno izvozno dovoljenje Unije. Zato bi morala ta uredba začeti veljati takoj –
            
         SPREJELA NASLEDNJO UREDBO:
   
      Člen 1
   
   V Prilogi IIIb k Uredbi (ES) št. 1236/2005 se seznam iz Dela 2 – Namembne države spremeni:
   
               (1)
            
            
               za vnosom Džibuti se vstavi vnos „Dominikanska republika“;
            
         
               (2)
            
            
               za vnosom San Marino se vstavi vnos „São Tomé in Príncipe“;
            
         
               (3)
            
            
               za vnosom Vzhodni Timor se vstavi vnos „Togo“.
            
         
      Člen 2
   
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. oktobra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 200, 30.7.2005, str. 1.